אוברי פלזה

אוברי כריסטינה פלזה (באנגלית: Aubrey Christina Plaza; נולדה ב-26 ביוני 1984) היא שחקנית, קומיקאית, מדבבת ומפיקת קולנוע אמריקאית. נודעת בעיקר בזכות תפקידיה בתור אפריל לאדגייט בסדרה "מחלקת גנים ונוף" של רשת NBC, בשל תפקידה בתור לני באסקר/אמאל פארוק בסדרה "לגיון" של רשת FX, ובשל תפקידה בתור ריו ווידאל בסדרת מארוול "אגתה לאורך כל הדרך".

ביוגרפיה
פלזה נולדה בוילמינגטון, דלאוור ב-26 ביוני 1984, בתם של ברנדט, פרקליטה ממוצא אירי ואנגלי, ושל דייוויד פלזה, יועץ פיננסי ממוצא פוארטו-ריקני. לה שתי אחיות קטנות, רנה ונטלי, כאשר השנייה היוותה לה השראה לדמותה של אפריל ב"מחלקת גנים ונוף".

היא למדה בתיכון הקתולי לבנות "אקדמיית אורסולין" בוילמינגטון. היא גם נרשמה לבית ספר לאלתור בפילדלפיה ובשנת 2001 השתתפה במחנה הקיץ של האקדמיה לקולנוע של ניו יורק (אנ'). היא סיימה את לימודיה בשנה שלאחר מכן באקדמיה אורסולין ועברה לניו יורק. פלאזה למדה הפקת קולנוע וטלוויזיה בבית הספר לאמנויות ע"ש טיש באוניברסיטת ניו יורק, וסיימה את לימודיה בשנת 2006.

קריירה
 בטלוויזיה 
קריירת המשחק של פלזה החלה ב-2006, לאחר שהשתקמה משבץ שקרה לה במהלך תקופת לימודיה בבית הספר למשחק באוניברסיטת ניו יורק. באחד מתפקידיה הראשונים במקצוע גילמה מתמחה ב-NBC בפרק בעונה הראשונה של הסיטקום "רוק 30".

ב-2009, היא לוהקה לסדרה הקומית והמוקומנטרית המצליחה של ערוץ NBC, "מחלקת גנים ונוף", שם היא גילמה את אפריל לאדגייט וזכתה לפרסומה הגדול. בזכות הסדרה היא הייתה מועמדת 3 פעמים לפרס אמי בקטגוריית "השחקנית הטובה ביותר בסדרה קומית" וגם הייתה מועמדת פעמיים לפרס גלובוס הזהב באותה קטגוריה.

ב-2017 לוהקה לסדרה "לגיון" (מבוסס על מארוול קומיקס של "אקס-מן") של רשת FX Networks, בתור לני באסקר / אמאל פארוק - שבהתחלה מוגדרת כחברה אך בהמשך לאנטגוניסטית הראשית. ב-2018 שבה לשחק בעונה השנייה של הסדרה, ועל תפקידה הייתה מועמדת למספר פרסים ומועמדויות. בשנת 2022 היא דבבה ב"שדה קטנה".

בקולנוע
בנוסף ב-2009 פלזה השתתפה בסרט הראשון שלה, "אנשים מצחיקים" עם אדם סנדלר וסת' רוגן, שם גילמה את דייזי דנבי.

ב-2010 השתתפה בסרט "האקסים של החברה שלי" בתור ג'ולי פאוורס. ב-2011 שיחקה בסרט הקומדיה "10 שנים" את אוליביה, לצדם של צ'נינג טייטום, כריס פראט ועוד.

ב-2012 כיכבה בסרט "על אחריותכם בלבד" בתפקיד דריוס לצד ג'ייק ג'ונסון, הסרט זכה לביקורות חיוביות והעניק לפלזה התמודדויות למספר פרסים. שיחקה גם בסרט הדרמה "סוף האהבה" של מארק וובר. באותה שנה גם גילמה את מארני בסרט הקומדיה "הצצה למוחו של צ'ארלס סוון השלישי" בכיכובו של צ'ארלי שין.

ב-2013 גילמה את אשלי בסרט "צ'ארלי חייב למות" בכיכובו של שיה לה-באף. בנוסף, דיבבה את נשיאת המועצה היוונית בסרט האנימציה "בית ספר למפלצות" של דיסני ופיקסאר. בהמשך, דיבבה את דמותה של אסקה ב"האגדה של קורה", סדרת ההמשך לסדרת האנימציה "אווטאר". באותה שנה יצאה הגרסה האנגלית של סרט האנימה "תצפית על גבעת הפרגים" לאקרנים, בה פלזה דיבבה את סצ'יקו הירוקוג'י. בקיץ 2013 יצא סרט קומדיית הנעורים "התנסות חובה" בכיכובה של פלזה שגילמה את ברנדי ובהשתתפות רייצ'ל בילסון וביל היידר, הסרט זכה להצלחה רבה בקופות.

ב-2014 כיכבה בקומדיית הזומבים "חיים אחרי בת'" בתור בת' סלוקהאם ולצידם של דיין דיהן וג'ון סי. ריילי, הסרט נכתב ובוים על ידי ג'ף באנה, בן זוגה של פלזה. באותה שנה השתתפה במספר פרקים בסיטקום "שוודיה אהובתי" שם שיחקה בתפקיד עצמה. בנוסף גילמה את שרה בסרט "בנוגע לאלכס" לצד מקס גרינפילד ומגי גרייס. כמו כן, כיכבה בסרט "נד רייפל" בתור סוזן וובר. פלזה כיכבה גם בקומדיה הרומנטית "לא מתרגש" וגילמה את מלורי לצד כריס אוונס ומישל מונאהן.

בשנת 2015 פלזה כיכבה בסרטים "האזור הבלתי-נסחף", לצד אנטון ילצ'ין, ובסרטה של ג'יימי באביט "פרזנו" לצד ג'ודי גריר ונטשה ליון.

בשנת 2016 השתתפה בסרט "סבא בהפרעה", לצדם של רוברט דה נירו וזאק אפרון. לאחר מכן, כיכבה בסרט "מייק ודייב מחפשים דייט", שוב לצד אפרון ואנה קנדריק.

בשנת 2017 אוברי השתתפה בסרט "אינגריד מאבדת את הצפון", ובסרט הקומדיה הנועז "השעות הקטנות" בבימויו של בן זוגה ג'ף באנה שגם כתב את התסריט.

בשנת 2023 הופיעה ברשימה השנתית טיים 100 של מגזין טיים.

באוגוסט 2021 אוברי השתתפה בעונה השנייה של הלוטוס הלבן בתור הארפר ספילר ואף שיחקה את לני באסקר בסדרה לגיון בעונה השלישית.

בשנת 2024 פלאזה נכנסה ליקום מארוול בסדרה אגתה לאורך כל הדרך בתור ריו ווידאל. אוברי גם כיכבה בסרט התחת הזקן שלי כגרסה המבוגרת של הדמות הראשית.

בשנת 2025, פלאזה נמנעה מפרויקטים מרובים בשל מות בעלה, אך היא השתתפה בסרט האני, אל! עם מרגרט קוואלי וכריס אוונס.

 חיים אישיים
משנת 2011 פלזה הייתה בזוגיות עם התסריטאי-במאי ג'ף באנה, והייתה נשואה לו משנת 2021 ועד להתאבדותו בשנת 2025. השניים התגוררו בלוס אנג'לס, קליפורניה ושיתפו פעולה לעיתים קרובות.

פלזה מזדהה כביסקסואלית. ב-2016 סיפרה לכתב העת הגאה האמריקאי "The Advocate", על כך שהיא מתאהבת גם בבנים וגם בבנות.

 אקטיביזם 
באוקטובר 2023, פלזה, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות טבח שבעה באוקטובר. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.

פילמוגרפיה
 קולנוע 
שנהסרטתפקידהערות2009Mystery Teamקלי פטרסאנשים מצחיקיםדייזי דאנבי2010סקוט פילגרים נגד העולםג'ולי פאוורס2011עלמות במצוקהדביכאב שימושיג'נין ברימר10 שניםאוליביה2012על אחריותכם בלבדדריוס בריטהצצה למוחו של צ'ארלס סוון השלישימארני2013תצפית על גבעת הפרגיםשיקודיבובThe End of Loveאובריהתנסות חובהברנדי קלארקצ'ארלי חייב למותאשליבית ספר למפלצותקלייר וילרדיבובCenter Jennyמוניקה נארק2014החיים אחרי בת' (אנ')בת' סלוקהאםאודות אלכסשרהנד רייפלסוזןלא מתרגשמלורי2015פרזנוקליאזור הסחףג'ין2016סבא בהפרעהלאונורג'ושיג'ןמייק ודייב מחפשים דייטטטיאנה דארסי2017השעות הקטנותפרננדהגם מפיקהאינגריד מאבדת את הצפוןאינגריד ת'ורבורן2018ערב עם בוורלי לאף ליןלולו דאנגר2019משחק ילדיםקארן בארקלי2020Black Bearאליסוןגם מפיקהScott Pilgrim vs. the World Water Crisisג'ולי פאוורסעונת השמחותריילי ג'ונסון2021המסע שלי עם האריסלוסי סטנברידג'King Knightברושדיבוב2022מבצע פורצ'ן: תרגיל מלחמהשרה פידלסיבוב בפירנצהקאטאמילי הפושעת אמילי בניטוגם מפיקה2024מגלופוליסואוהתחת הזקן שלי (אנ')אליוט2025Animal Friendsדיבוב!Honey Don'tאמ ג'יי פאלקוןTBAThe Ark and the Aardvarkברייןדיבוב

 טלוויזיה 
שנהסדרהתפקידהערות2006רוק 30חברת NBCפרק: "Tracy Does Conan"2015-2009, 2020מחלקת גנים ונוףאפריל לאדגייטתפקיד ראשי (7 עונות); 126 פרקים2011פורטלנדיהבת'3 פרקים2012NTSF:SD:SUV::הזוכרתפרק: "Wasila Hills Cop"2014–2013האגדה של קורהאסקהדיבוב; 12 פרקים2013, 2016, 2019היסטוריה שתויהסקאג'וויה / ארון בר / קלאופטרהפרקים: "Nashville", "Hamilton", "Bad Blood"2013מרוןעצמהפרק: "Jen Moves to L.A."2014חג המולד הגרוע ביותר של גראמפי קאטגראמפי קאטדיבוב; סרט טלוויזיה של Lifetime2015–2014שוודיה אהובתיעצמה6 פרקים2015Golan the Insatiableדילן ביקלרדיבוב; 6 פרקיםקאסללוסידיבוב; 4 פרקים2016בובספוג מכנסמרובענוקטורנהדיבוב; פרק: "Mall Girl Pearl"Comedy Bang! Bang!ליידי אובריפרק: "Aubrey Plaza Wears a Velvet Off-the-Shoulder Gown With Flowers in Her Hair"HarmonQuestקפה הוואיפרק: "Manoa Prison Hole"2020–2016מחשבות פליליותקאט אדמס4 פרקים2019–2017לגיוןלני בסקר / אמאל פארוקתפקיד ראשי (3 עונות); 27 פרקים2017איזילינדזיפרק: "Package Thief"2019שיחות מלוכלכותברדנטדיבוב; פרק: "#5.1"2020שרה קופר: הכל בסדראשליספיישל של נטפליקס2021Callsד"ר רייצ'ל וויטינג2 פרקים2022הלוטוס הלבןהרפר ספילרתפקיד ראשי (עונה 2); 7 פרקיםמשפחת סימפסוןאמבר דופמןדיבוב; פרק: "From Beer to Paternity"שדה קטנהלורה פיינברגדיבוב; 10 פרקים
גם מפיקה בפועל2023סקוט פילגרים הולך על זהג'ולי פאוורסדיבוב; 8 פרקים2024אגתה לאורך כל הדרךריו וידאל / מוות 6 פרקים

 מועמדת פרס סאטורן לכוכב האורח הטוב ביותר בסדרת טלוויזיה (2025)

קישורים חיצוניים





 הערות שוליים 

קטגוריה:אמריקאים ילידי דלאוור
קטגוריה:וילמינגטון (דלאוור): אישים
קטגוריה:שחקניות קולנוע וטלוויזיה אמריקאיות
קטגוריה:מפיקות קולנוע אמריקאיות
קטגוריה:קומיקאיות אמריקאיות
קטגוריה:מדבבות אמריקאיות
קטגוריה:שחקנים להט"בים אמריקאים
קטגוריה:ביסקסואליות אמריקאיות
קטגוריה:בוגרות בית הספר לאמנויות על שם טיש באוניברסיטת ניו יורק
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1984
קטגוריה:אמריקאים שנולדו ב-1984